ddrg/super_eurlex huggingface dataset:
—

Annullation af Regionsudvalgets afgørelse af 22. september 2008, for så vidt som Regionsudvalget ved tillægskontrakt nr. 8 til kontrakten ændrer betingelserne for sagsøgerens ansættelse som midlertidig ansat i henhold til vedtægtens artikel 8, litra b), og nærmere bestemt for så vidt som tidspunktet for kontraktens udløb herved ændres fra den 30. september til den 31. december 2008.
—

Kommissionen tilpligtes at efterbetale sagsøgeren de dagpenge, der ikke er blevet udbetalt svarende til 10 979,43 EUR, eller et andet beløb efter Personalerettens skøn, med tillæg af morarenter fra datoen for klagens indgivelse og til betaling sker.
—

Annullation af afgørelsen, uanset dens tilblivelsesform, hvorved Kommissionen meddelte delvist afslag på anmodningen af 8. september 2008, dvs. annullation af afgørelsen, uanset dens tilblivelsesform, hvorved Kommissionen beregnede og udbetalte til sagsøgeren de morarenter, som han havde krav på af hvert af de månedlige beløb, der blev udbetalt i invaliditetsydelse for perioden fra juni 2005 til april 2008, og som han fik udbetalt som et engangsbeløb den 29. maj 2009 med valørdato den 28. maj 2008, i stedet for i slutningen af hver måned i ovennævnte periode, med et mindre beløb end det, der ville være blevet beregnet og tildelt, såfremt de kriterier, der var angivet i anmodningen af 8. september 2008 var blevet anvendt. Dvs. hvis a) den 29. maj 2008 var blevet anset som dies ad quem, b) den første dag i måneden efter den måned, hvori hvert af de månedlige beløb skulle have været udbetalt til sagsøgeren, var blevet lagt til grund som dies a quo, c) der var blevet anvendt en procentsats på 10 % om året med tillæg af renters rente.
—

Kommissionen tilpligtes at betale sagsøgeren pro bono et ex aequo et beløb på 6 500 EUR til sagsøgeren eller et større eller mindre beløb, som Retten finder rimeligt og passende, i erstatning for den tort, som sagsøgeren har lidt som følge af den anfægtede afgørelse, i perioden fra afgørelsen blev truffet og indtil dags dato.
—

ECB tilpligtes at betale erstatning for den skade, som sagsøgerne har lidt, hvilken erstatning består af 5 000 EUR til hver af sagsøgerne som følge af tab af købekraft siden den 1. januar 2009, efterbetaling af vederlag svarende til en stigning i sagsøgernes løn på 1,5 % med virkning fra den 1. januar 2009 med tillæg renter af deres løntilgodehavende fra forfaldsdatoen og indtil effektiv betaling sker. Renten bør beregnes på grundlag af Den Europæiske Centralbanks rentesats for de vigtigste refinansieringstransaktioner i den omhandlede periode med tillæg af to point.
—

Det fastslås, at kapitel 3 i afsnit II i Kommissionens afgørelse af 2. juli 2007 om de almindelige gennemførelsesbestemmelser vedrørende godtgørelse af udgifter til lægebehandling ikke kan anvendes i medfør af artikel 241 EF: — for så vidt som det deri er fastsat, at udgifter til indkvartering af og fortæring til en sygeplejer på den tilsluttedes bopæl ikke kan godtgøres, og — for så vidt som der deri er fastsat et loft for godtgørelse af udgifter til en sådan sygeplejer.
—

Kommissionen tilpligtes at betale sagsøgeren et beløb på 3 000 EUR i erstatning for den ikke-økonomiske skade, som sagsøgeren blev forvoldt ved Kommissionens krænkende og generende adfærd samt ved krænkelsen af princippet om beskyttelse af den berettigede forventning, der har medført en tilsidesættelse af hans faktiske søgsmålsret.
—

Kommissionen for De Europæiske Fællesskaber tilpligtes at betale sagens omkostninger samt sagsøgerens advokatudgifter i relation til hele den administrative procedure og proceduren for Retten.
—

Kommissionen for De Europæiske Fællesskaber tilpligtes at betale et beløb på 12 000 EUR som erstatning for den lidte ikke-økonomiske skade.
—

For så vidt som den anses for at være en udtrykkelig afgørelse om afslag på sagsøgerens ansøgning om bistand, annulleres Kommissionens afgørelse af 14. november 2008, i det omfang der herved meddeles afslag på sagsøgerens ansøgning om bistand inden for rammerne af afholdelsen af »Worst Conflicts of Interest Award«, ved hvilket arrangement hans hæderlighed blev draget i tvivl, og princippet om uskyldsformodning blev krænket.
—

Harmoniseringskontoret tilpligtes at betale hende erstatning beregnet som differencen mellem hendes faktiske vederlag efter den formelle indplacering som kontraktansat i medfør af ansættelsesvilkårenes artikel 3a fra den 1. november 2005 til den 31. oktober 2008 samt de arbejdsløshedsdagpenge, hun har fået udbetalt fra den 1. november 2008 og indtil dags dato på den ene side, og det vederlag, som hun har krav på som midlertidigt ansat i medfør af ansættelsesvilkårenes artikel 2, litra a), fra den 1. november 2005 til den 31. oktober 2008 samt de arbejdsløshedsdagpenge, som hun har krav på ved beregning efter det beløb, som hun har krav på for oktober måned 2008 i henhold til ansættelsesvilkårenes artikel 2, litra a), på den anden side, samt erstatning for det deraf følgende tab af pension og andre godtgørelser, honorarer og gratiale, idet der henses til en passende forfremmelse pr. 1. april 2008 svarende til hendes fortjenester.
—

Kommissionens kompetente tjenestegrene, navnlig De Europæiske Fællesskabers Personaleudvælgelseskontor (EPSO), tilpligtes at anse de svar, som sagsøgeren gav på spørgsmål 9, 30 og 32 i kvalifikationstesten af 14. december 2007, for at være korrekte.
—

Kommissionen tilpligtes at betale sagsøgeren dagpenge svarende til 6 942,32 EUR eller et andet beløb efter Rettens afgørelse med tillæg af morarenter fra datoen for indbringelse af klagen og indtil effektiv betaling sker.
—

Sagsøgerens karriere genoprettes fuldt ud med tilbagevirkende kraft fra 1. marts 2009 og indtil den dato, hvor hans indplacering i lønklasse og løntrin således er berigtiget (herunder medregning af hans anciennitet i den således berigtigede lønklasse, hans ret til forfremmelser og hans pensionsrettigheder), med tillæg af morarenter beregnet på grundlag af Den Europæiske Centralbanks rentesats for de vigtigste refinansieringstransaktioner, der var gældende i den pågældende periode, forhøjet med to point, af samtlige de beløb, der svarer til forskellen mellem den løn, der svarer til den indplacering, der er angivet i afgørelsen om indplacering, og den indplacering, som han ville have haft ret til indtil den dato, hvor der træffes afgørelse om den korrekte indplacering. Subsidiært tildeles sagsøgeren forfremmelsespoint svarende til multiplikationsfaktorens konvertering til en »tidsfaktor«.
—

Sagsøgeren fastansættes med virkning fra den 1. marts 2008, og det fastslås, at hun har ret til en godtgørelse svarende til forskellen mellem den løn, hun ville have oppebåret, såfremt hun var blevet fastansat den 1. marts 2008, og det vederlag, som hun rent faktisk har oppebåret fra den pågældende dato, og indtil der afsiges dom i denne sag. Subsidiært, genindsættes sagsøgeren i sin funktion som tjenestemand på prøve, enten i den tjeneste, hvor hun var før sin afskedigelse, eller i en anden tjeneste ved institutionen, således, at hun dér kan påbegynde en ny prøvetid.
—

Annullation af afgørelse af 14. september 2009, hvorved EPSO afviste at tilstille sagsøgeren kopi af hendes skriftlige prøver og af det evalueringsskema, hvorpå grundene til, at udvælgelseskomitéen gav hende udelukkelsesbedømmelsen 18/40 i den sidste skriftlige prøve c), var anført, og hvorved man ikke imødekom hendes anmodning om at få adgang til den mundtlige prøve i forbindelse med den almindelige udvælgelsesprøve EPSO AD/130/08.
—

For det tilfælde, at sagsøgerens faktiske beskæftigelse på tidspunktet for Personalerettens afgørelse allerede er afsluttet og/eller KHIM’s betaling af de skyldige beløb til sagsøgeren er sket til trods for, at arbejdsforholdet på grund af KHIM’s retsstridige adfærd fortsat består: — tilpligtes KHIM at yde erstatning for det tab, som hun er blevet tilføjet, navnlig ved udbetaling af eventuelle udestående beløb og godtgørelse af alle øvrige omkostninger, som KHIM’s retsstridige adfærd har påført hende (med fradrag af den udbetalte arbejdsløshedsunderstøttelse), idet det samtidig fastslås, at KHIM er forpligtet til at genindsætte hende i tjenesten og fortsat beskæftige hende på de hidtil gældende vilkår. — Subsidiært: for det tilfælde, at sagsøgerens genindsættelse i tjenesten og/eller fortsatte beskæftigelse på de hidtil gældende vilkår af retlige eller faktiske grunde ikke finder sted, tilpligtes KHIM at betale sagsøgeren erstatning for den ved den retsstridige ophævelse af hendes beskæftigelsesforhold opståede materielle skade svarende til forskellen mellem den indkomst, som hun må forventes at oppebære i resten af sit arbejdsliv, og den indkomst, som hun ville have opnået, såfremt kontrakten var blevet videreført, under hensyn til pensionsydelser eller andre krav.
—

Principalt: afgørelsen af 19. februar 2009 annulleres for så vidt angår den del, hvorved sagsøgerens endelige indplacering i lønklasse fastsættes, og Kommissionen tilpligtes at betale en erstatning på 320 854 EUR, med tillæg af renter og morarenter beregnet med 6,75 % for den lidte økonomiske og ikke-økonomiske skade.
DA Den Europæiske Unions Tidende C 63/52

Sag anlagt den 15. december 2009 — Michail mod Kommissionen

(Sag F-100/09)

2010/C 63/91

Processprog: græsk

Parter

Sagsøger: Christos Michail (Bruxelles, Belgien) (ved avocat C. Meidani)

Sagsøgt: Europa-Kommissionen

Søgsmålets genstand og beskrivelse af tvisten

Påstand om annullation af Europa-Kommissionens afslag på sagsøgerens anmodning om bistand i henhold til vedtægtens artikel 24 som følge af den psykiske chikane, som han hævder at have været udsat for.

Sagsøgerens påstande

— Europa-Kommissionens afslag af 9. marts 2009 på sagsøgerens anmodning om bistand i henhold til vedtægtens artikel 24 annulleres.

— Europa-Kommissionen tilpligtes at betale erstatning for den ikke-økonomiske skade, der beløber sig til 30 000 EUR.
DA Den Europæiske Unions Tidende C 37/51

Sag anlagt den 22. december 2009 — Allen m.fl. mod Kommissionen

(Sag F-103/09)

2010/C 37/80

Processprog: engelsk

Parter

Sagsøgere: John Allen (Oxford, Det Forenede Kongerige) m.fl. (ved barristers P. Lasok, I. Hutton og B. Lask)

Sagsøgt: Europa-Kommissionen

Søgsmålets genstand og beskrivelse af tvisten

Påstand om erstatning og påstand om annullation af en afgørelse om afslag på at betale erstatning for det tab, som hver af sagsøgerne led som følge af, at de ikke blev ansat som midlertidigt ansatte ved Fællesskaberne på det tidspunkt, hvor de var beskæftiget ved Fællesforetagendet JET.

Sagsøgernes påstande

— Kommissionens afgørelse af 25. september 2009 annulleres.

— Det fastslås, at sagsøgerne havde ret til og derfor burde være blevet behandlet som »andet personale« og/eller ansat som sådanne i henhold til artikel 8 i den oprindelige personalevedtægt for JET.

— Det fastslås, at Kommissionen udsatte sagsøgerne for forskelsbehandling uden nogen objektiv begrundelse herfor i det tidsrum, hvor de var beskæftigede ved JET med hensyn til deres vederlag, pensionsrettigheder og dertil knyttede ydelser samt deres fremtidige sikkerhed i ansættelsen.

— Kommissionen tilpligtes at kompensere sagsøgerne for det løntab, det tab af pensionsrettigheder og dertil knyttede ydelser og privilegier, sagsøgerne blev påført ved ovennævnte tilsidesættelse af fællesskabsretten, med tillæg af renter.

— Kommissionen tilpligtes at betale sagens omkostninger.
—

Ansættelsesmyndigheden tilpligtes at betale sagsøgeren et efter billighed fastsat beløb på 150 000 EUR med tillæg af morarenter efter den lovbestemte sats fra forfaldsdagen som godtgørelse for den ikke-økonomiske skade, sagsøgeren har lidt, samt et efter billighed fastsat beløb på 50 000 EUR med tillæg af morarenter efter den lovbestemte sats fra forfaldsdagen for den erhvervsmæssige skade, sagsøgeren har lidt.
—

Sagsøgte tilpligtes i) at betale erstatning til sagsøgerne svarende til den løn de ville have oppebåret i perioden fra tidspunktet for afskedigelsen og indtil datoen for deres genansættelse som følge af annullationen af afgørelserne, og ii) sagsøgernes karriere, der uberettiget blev afbrudt som følge af afgørelserne om at afskedige sagsøgerne genoprettes. Såfremt en genoprettelse af sagsøgerens karriere medfører betydelige praktiske vanskeligheder eller giver anledning til et uforholdsmæssigt indgreb over for tredjemand, tilpligtes sagsøgte at betale en rimelig erstatning for sagsøgernes uberettigede afskedigelse. I denne erstatning skal der foruden tidligere løntab navnlig tages hensyn til sagsøgernes faktiske mulighed for fortsat ansættelse ved Harmoniseringskontoret indtil pensionsalderen med en (uafbrudt) kontrakt på ubestemt tid og karriereudviklingsmuligheder.
—

Subsidiært, og hvis Retten mod forventning skulle nå til den konklusion, at ansættelsesforholdet var ophørt på trods af konverteringen til et ansættelsesforhold på ubestemt tid, tilkendes erstatning for retsstridig opsigelse af kontrakten.
—

Annullation af Europols afgørelse af 15. april 2009, hvorved Europol meddelte sagsøgeren, at Europol ikke var forpligtet til at garantere en nettoindkomst på 90 % af den ansattes seneste grundløn, og at det ikke påhvilede Europol at kompensere for tabet for det tilfælde, at de nederlandske skattemyndigheder skulle fastholde deres krav på beskatning.
DA Den Europæiske Unions Tidende C 24/80

Sag anlagt den 23. oktober 2009 — Z mod Domstolen

(Sag F-88/09)

2010/C 24/154

Processprog: fransk

Parter

Sagsøger: Z (Luxembourg, Luxembourg) (ved avocats L. Levi og M. Vandenbussche)

Sagsøgt: De Europæiske Fællesskabers Domstol

Søgsmålets genstand og beskrivelse af tvisten

Dels påstand om annullation af afgørelsen om i tjenestens interesse at overflytte sagsøgeren til et andet direktorat, dels påstand om, at Domstolen tilpligtes at betale erstatning for ikke-økonomisk skade.

Sagsøgerens påstande

— Ansættelsesmyndighedens afgørelse af 18. december 2008 om at overflytte sagsøgeren til biblioteksdirektoratet med virkning fra 1. januar 2009 annulleres.

— Om fornødent annulleres afslaget af 9. juli 2009, modtaget den 13. juli 2009, på sagsøgerens klage.

— Domstolen tilpligtes at betale en erstatning på 50 000 EUR for ikke-økonomisk skade.
—

Annullation af Europa-Parlamentets afgørelse af 15. januar 2009 om afvisning af en lægeerklæring om, at sagsøgeren var uarbejdsdygtig, og af den efterfølgende afgørelse om at fratrække et antal feriedage samt om fornødent af den bekræftende afgørelse af 14. august 2009.
—

Som følge heraf tilpligtes ECB at betale hende et beløb svarende til forskellen mellem den anfægtede ASBR for 2008 og den ASBR, som hun skulle have haft, pr. 15. januar 2009 indtil effektiv betaling sker med tillæg af morarenter beregnet efter ECB’s vejledende udlånsrente i den pågældende periode forhøjet med tre procentpoint.
—

Sagsøgeren tilkendes en erstatning for den forvoldte ikke-økonomiske skade, der med forbehold for forhøjelse eller nedsættelse under sagen fastsættes til 15 000 EUR.
—

Om fornødent anerkendes det som et faktum, at en tjenestemand ved Kommissionen: 1) fremsendte, eller lod fremsende, et notat dateret 9. december 2003 med overskriften »lægebesøg i Tricase (Le)« til direktøren for A.S.L.Le 2 — Maglie, 2) anmodede direktøren om, at sagsøgeren modtog et lægebesøg, 3) meddelte direktøren, at der som følge af langvarig sygdom den 14. februar 2003 var blevet indledt en procedure (nedsat et invaliditetsudvalg) med henblik på vurdere, om sagsøgeren var arbejdsdygtig, 4) gav udtryk for den opfattelse — som der overhovedet ikke er belæg for — at sagsøgeren »har iværksat en række forhalingsmanøvrer med henblik på at forsinke indkaldelsen af invaliditetsudvalget, der alle er blevet afvist som grundløse af Kommissionens kompetente tjenestegren«, 5) meddelte ham, at sagsøgeren »er blevet opfordret til at møde op til en lægeundersøgelse i Bruxelles mandag den 8. december 2003«, 6) oplyste ham om navnet på den person, der er udpeget til at repræsentere institutionen i invaliditetsudvalget, 7) meddelte ham, at der pr 9. december 2003»ikke var faxet nogen lægeerklæring til Kommissionens lægetjeneste«, 8) gav udtryk for den opfattelse — som der overhovedet ikke er belæg for — at sagsøgeren havde været forpligtet til at faxe en lægeerklæring til Kommissionens lægetjeneste for at redegøre for, hvorfor han udeblev fra den kontrolundersøgelse, der skulle have fundet sted i Bruxelles den 8. december 2003, 9) til notatet af 9. december 2003 vedlagde to dokumenter, hvoraf det første vedrørte nedsættelse af et invaliditetsudvalg til behandling af sagsøgerens tilfælde, og det andet indeholdt en indkaldelse af sagsøgeren til en kontrolundersøgelse.
—

Kommissionen tilpligtes at betale sagsøgeren et beløb på 96 579,175 EUR (med tillæg af morarenter, hvis størrelse beregnes efter Den Europæiske Centralbanks rentesats for de vigtigste refinansieringstransaktioner forhøjet med to point med virkning fra den 1. januar 2006) i erstatning for den økonomiske skade, som han har lidt som følge af den skødesløshed og den urimelige sagsbehandlingstid, der har kendetegnet Kommissionens behandling af hans sag om anerkendelse af, at den blodprop, som han var udsat for den 28. august 2002, skyldes en ulykke.
—

Annullation af den erklæring om manglende fysisk egnethed, som Parlamentets rådgivende læge afgav den 18. december 2008, for så vidt som lægen dels konkluderer, at sagsøgeren er uegnet, uden at den pågældende læge har foretaget en klinisk undersøgelse af sagsøgeren, dels udelukkende har støttet sin erklæring på den afgørelse om uegnethed til ansættelse, som Europa-Kommissionens rådgivende læge traf i 2006, der efterfølgende blev bekræftet af et lægeudvalg på en ikke-forskriftmæssig måde, som følge af sagsøgerens anmodning om opløsning af dette udvalg, idet der verserer en tvist om disse afgørelser for Personaleretten i sag F-33/08. Som følge af disse annullationer iværksættes en reel lægeundersøgelse med henblik på ansættelse ved Parlamentet, hvorved hun ikke udsættes for forskelsbehandling, og tilbuddet om ansættelse i stillingen i Europa-Parlamentets GD »Kommunikation« genfremsættes. Sagsøgeren tilkendes erstatning for den økonomiske og ikke-økonomiske skade, som sagsøgeren har lidt, som foreløbig efter ret og billighed opgøres til 70 000 EUR (med tillæg af morarenter, hvis størrelse fastsættes på grundlag af Den Europæiske Centralbanks rentesats for de vigtigste refinansieringstransaktioner forhøjet med to point fra den 18. december 2008), idet der tages forbehold for en forhøjelse eller en nedsættelse af dette beløb under sagen.
KHIM tilpligtes at yde erstatning for det tab, som han er blevet tilføjet, navnlig ved udbetaling af eventuelle udestående beløb og godtgørelse af alle øvrige omkostninger, som KHIM’s retsstridige adfærd har påført ham (med fradrag af den udbetalte arbejdsløshedsunderstøttelse), idet det samtidig fastslås, at KHIM er forpligtet til at genindsætte ham i tjenesten og fortsat beskæftige ham på de hidtil gældende vilkår.

Subsidiært: for det tilfælde, at sagsøgerens genindsættelse i tjenesten og/eller fortsatte beskæftigelse på de hidtil gældende vilkår af retlige eller faktiske grunde ikke finder sted, tilpligtes KHIM at betale sagsøgeren erstatning for den ved den retsstridige ophævelse af hans beskæftigelsesforhold opståede materielle skade svarende til differencen mellem den indkomst, som han må forventes at oppebære i resten af sit arbejdsliv, og den indkomst, som han ville have opnået, såfremt kontrakten var blevet videreført, under hensyn til pensionsydelser eller andre krav.

Dog mindst en erstatning for den ved den retsstridige ophævelse af hans beskæftigelsesforhold opståede materielle skade svarende til differencen mellem den indkomst, som han har oppebåret indtil den 15. oktober 2009, og den indkomst, som han ville have opnået, såfremt kontrakten var blevet videreført, under hensyn til pensionsydelser eller andre krav.
—

Udvælgelseskomitéens afgørelse af 17. december 2009 om ikke at opføre sagsøgeren på reservelisten for udvælgelsesprøve EPSO/AST/51/08 annulleres, og Europa-Kommissionen tilpligtes at betale skadeserstatning, der indtil videre ansættes til én euro, og som senere præciseres under sagen, med tillæg af renter og morarenter med 6,75 %, for den forvoldte økonomiske og ikke-økonomiske skade.
—

Sagsøgeren nedlægger ingen påstand for så vidt angår sagsomkostningerne, idet han er af den opfattelse, at Personalerettens afgørelse af denne sag er væsentlig for begge parter, der begge er i god tro, hvilket ikke begrunder en påstand herom.
DA Den Europæiske Unions Tidende C 134/55

Sag anlagt den 10. marts 2010 — M. Almeida Campos m.fl. mod Rådet

(Sag F-16/10)

2010/C 134/92

Processprog: fransk

Parter

Sagsøgere: M. Almeida Campos (Bruxelles, Belgien) m.fl. (ved avocats S. Orlandi, A. Coolen, J.-N. Louis og É. Marchal)

Sagsøgt: Rådet for Den Europæiske Union

Søgsmålets genstand og beskrivelse af tvisten

Påstand om annullation af afgørelserne om ikke at forfremme sagsøgerne til lønklasse AD12 i forfremmelsesåret 2009 og om fornødent af afgørelserne om i samme forfremmelsesår at forfremme de tjenestemænd, der er opført på de lister over forfremmede, der blev offentliggjort i meddelelser til personalet nr. 97/09 af 27. april 2009 og i meddelelser til personalet nr. 93/09 af 13. maj 2009

Sagsøgernes påstande

— Afgørelserne om ikke at forfremme sagsøgerne til lønklasse AD 12 i forfremmelsesåret 2009 annulleres.

— Om fornødent annulleres afgørelserne om i forfremmelsesåret 2009 at forfremme de tjenestemænd, der er opført på de lister over forfremmede, der blev offentliggjort i meddelelser til personalet nr. 97/09 af 27. april 2009 og i meddelelser til personalet nr. 93/09 af 13. maj 2009.
—

Om fornødent fastslås det, at proceduren med henblik på, at sagsøgeren opnår forsikringsdækning i medfør af artikel 73 i vedtægten for tjenestemænd i De Europæiske Fællesskaber i relation til den ulykke, som sagsøgeren var udsat for den 12. september 2003, har varet over fem år.
—

Annullation af alle forbundne, forudgående og efterfølgende retsakter, herunder Personaledirektoratets retningslinjer for gengivelse af bedømmelsen med et af de første bogstaver i alfabetet og de kvantitative grænser for tildeling af bedømmelsen A eller B+, samt af de forfremmelser, der blev truffet afgørelse om den 18. marts 2009, idet EIB henset til den bedømmelse, som sagsøgerens foresatte foretog, undlod at opføre ham under rubrikken »Promotions from Function E to D«.
—

Harmoniseringskontoret tilpligtes at betale sagsøgeren erstatning beregnet som forskellen mellem sagsøgerens faktiske vederlag efter den formelle indplacering som kontraktansat i medfør af artikel 3, litra a), i ansættelsesvilkårene for de øvrige ansatte i Fællesskaberne fra den 1. november 2005 til den 31. oktober 2008 samt de arbejdsløshedsdagpenge, sagsøgeren har fået udbetalt fra den 1. november 2008 og indtil dags dato på den ene side, og det vederlag, som sagsøgeren har krav på som midlertidigt ansat i medfør af artikel 2, litra a), i ansættelsesvilkårene fra den 1. november 2005 til den 31. oktober 2008 samt de arbejdsløshedsdagpenge, som sagsøgeren har krav på fra den 1. november 2008 ved beregning efter det beløb, som sagsøgeren har krav på for oktober måned 2008 i henhold til artikel 2, litra a), i ansættelsesvilkårene på den anden side, samt erstatning for det deraf følgende tab af pension og andre godtgørelser, idet der henses til en passende forfremmelse pr. 1. april 2008 svarende til sagsøgerens fortjenester, samt, at Harmoniseringskontorets afgørelser af 6. maj 2009 og af 4. december 2009 annulleres, i det omfang det er nødvendigt med henblik på sikring af erstatningskravet.